
Rīgas pašvaldības policijas nolikums

Grozījumi ar:
 RD 10.03.2005. nolikumu Nr.124;


RD 24.01.2006. nolikumu Nr.37;


RD 16.06.2009. nolikumu Nr.155;



RD 01.12.2009. nolikumu Nr.32

Izdots saskaņā ar Valsts pārvaldes iekārtas likuma 73.panta pirmās daļas 1.punktu un likuma „Par pašvaldībām” 21.panta pirmās daļas 8.punktu
(RD 01.12.2009. nolikuma Nr.32 redakcijā)
1. Vispārīgie noteikumi

1.1. Rīgas pašvaldības policija (turpmāk – Pašvaldības policija) ir militarizēta, bruņota pašvaldības institūcija sabiedriskās kārtības uzturēšanai un tiesībaizsardzībai, kas atbilstoši Latvijas Republikas normatīvajos aktos noteiktajai kompetencei darbojas Rīgas administratīvajā teritorijā. Pašvaldības policija ir Rīgas domes izveidota iestāde, kas, risinot darba organizācijas jautājumus, sadarbojas ar Valsts policiju un citām institūcijām. 

(Ar grozījumiem, kas izdarīti ar RD 24.01.2006. nolikumu Nr.37 un RD 24.01.2006. nolikumu Nr.37)

1.2. Pašvaldības policijai ir savs zīmogs ar Rīgas mazā ģerboņa attēlu un pilnu Pašvaldības policijas nosaukumu, noteikta parauga veidlapas, norēķinu konti un Pašvaldības policijas karogs.

(RD 24.01.2006. nolikuma Nr.37 redakcijā)

1.3. Pašvaldības policijas darbības tiesiskais pamats ir Latvijas Republikas Satversme, Latvijas Republikas likums “Par policiju”, citi Latvijas Republikas normatīvie akti un starptautiskie līgumi, kam pievienojusies Latvijas Republika, Rīgas domes saistošie noteikumi un lēmumi, kā arī šis nolikums. 

(Ar grozījumiem, kas izdarīti ar RD 24.01.2006. nolikumu Nr.37)

1.4. Pašvaldības policija ir Rīgas domes priekšsēdētāja pakļautībā.

(RD 24.01.2006. nolikuma Nr.37 redakcijā)

2. Galvenie uzdevumi un pienākumi

2.1. Pašvaldības policijas galvenie uzdevumi Rīgas administratīvajā teritorijā:

2.1.1. nodrošināt personu un sabiedrības drošību;

2.1.2. novērst administratīvos pārkāpumus un citus likumpārkāpumus;

2.1.3. atklāt administratīvos pārkāpumus, meklēt personas, kuras izdarījušas administratīvos pārkāpumus;

2.1.4. normatīvajos aktos paredzētajā kārtībā sniegt palīdzību personām, iestādēm, uzņēmumiem un organizācijām to tiesību aizsardzībā un saskaņā ar likumu noteikto pienākumu izpildē;

2.1.5. atbilstoši savai kompetencei piemērot administratīvos sodus.

(RD 10.03.2005. nolikuma Nr.124 redakcijā)

2.2.  Pašvaldības policijas galvenie pienākumi Rīgas administratīvajā  teritorijā:

2.2.1. atbilstoši savai kompetencei kontrolēt, kā tiek ievēroti Latvijas Republikas likumi, Latvijas Republikas Ministru kabineta noteikumi un Rīgas domes saistošie noteikumi, par kuru pārkāpšanu paredzēta administratīvā atbildība, atbilstoši savai kompetencei uzlikt naudas sodus par šo noteikumu pārkāpšanu un piedzīt tos, kā arī nepieciešamības gadījumā nosūtīt lēmumus piespiedu izpildei;

2.2.2. atbilstoši savai kompetencei novērst un pārtraukt sabiedriskās kārtības pārkāpumus; ja ar Pašvaldības policijas spēkiem pārkāpumus novērst vai pārtraukt nav iespējams, piedalīties pārkāpumu novēršanā vai pārtraukšanā sadarbībā ar Valsts policiju;

2.2.3. veikt preventīvus pasākumus likumpārkāpumu novēršanai; ja ar Pašvaldības policijas spēkiem nav iespējams novērst likumpārkāpumu veicinošos apstākļus, informēt par tiem attiecīgās kompetentās institūcijas un sadarboties ar tām šo apstākļu novēršanā;

2.2.4. ja saņemtas ziņas par to, ka tiek gatavots vai ir izdarīts likumpārkāpums, kura izskatīšana ir Valsts policijas kompetencē, veikt nepieciešamos pasākumus likumpārkāpuma novēršanai, pārkāpēja aizturēšanai, notikuma vietas apsargāšanai,  nekavējoties par to paziņot attiecīgajai Valsts policijas iestādei (darbiniekam), kā arī nodot tai likumpārkāpēju un attiecīgos dokumentus. Risinot šos jautājumus, Valsts policijas darbinieku norādījumi ir saistoši Pašvaldības policijas darbiniekam;

2.2.5. sniegt neatliekamo palīdzību, tai skaitā neatliekamo medicīnisko palīdzību, personām, kuras cietušas likumpārkāpuma rezultātā, nelaimes gadījumā vai atrodas bezpalīdzības stāvoklī, kā arī sniegt neatliekamo palīdzību, tai skaitā neatliekamo medicīnisko palīdzību, nepilngadīgām personām, kuras palikušas bez vecāku vai aizbildņu uzraudzības, līdz viņu nodošanai attiecīgajām institūcijām;

2.2.6. nodrošināt atrasto un Pašvaldības policijai nodoto dokumentu, mantu, vērtspapīru un cita veida īpašuma saglabāšanu līdz tā nodošanai īpašniekam vai kompetentai institūcijai;

2.2.7. apsargāt un konvojēt personas, kuras aizturētas vai arestētas par administratīvajiem pārkāpumiem;

2.2.8. (Svītrots ar 16.06.2009. nolikumu Nr.155)
2.2.9. atbilstoši savai kompetencei sniegt palīdzību personām, kuras vēršas pēc palīdzības Pašvaldības policijā;

2.2.10. reģistrēt informāciju par pārkāpumiem un personām, kuras tos izdarījušas, kā arī pasākumiem, ko sakarā ar šo informāciju veikusi Pašvaldības policija. Pēc Valsts policijas vai citu kompetentu institūciju rakstveida pieprasījuma sniegt Pašvaldības policijas rīcībā esošo informāciju, kā arī materiālus par pārkāpumiem un personām, kuras tos izdarījušas;

2.2.11. nodrošināt apsardzi objektos atbilstoši Rīgas domes priekšsēdētāja rīkojumam;

2.2.12. Rīgas administratīvajā teritorijā piedalīties civilās aizsardzības pasākumu nodrošināšanā, glābšanas darbos, palīdzības sniegšanā cietušajiem; 

2.2.13. kontrolēt transportlīdzekļu apstāšanās un stāvēšanas noteikumu ievērošanu;

2.2.14. uzraudzīt lēmumu par audzinoša rakstura piespiedu līdzekļu piemērošanu bērniem izpildi;
2.2.15. veikt citus pašvaldības uzdevumus, ja tas nav pretrunā ar Latvijas Republikas likumu “Par policiju” un citiem Latvijas Republikā spēkā esošajiem normatīvajiem aktiem;

2.2.16. pastāvīgi pilnveidot savu darbību, sadarbojoties ar fiziskām un juridiskām personām, valsts un pašvaldību institūcijām, iestādēm, kā arī sabiedriskajām organizācijām un ārvalstu organizācijām.

(Ar grozījumiem, kas izdarīti ar RD 10.03.2005. nolikumu Nr.124 un 24.01.2006. nolikumu Nr.37)

2.3. Pašvaldības policija, risinot darba organizācijas jautājumus, sadarbojas ar Valsts policiju, bet sabiedriskās drošības garantēšanā un noziedzības apkarošanā atbalsta  Valsts policiju un Drošības policiju.

(Ar grozījumiem, kas izdarīti ar RD 10.03.2005. nolikumu Nr.124)

3. Pašvaldības policijas darbinieku tiesības

3.1. Pašvaldības policijas darbiniekam, pildot pienākumus atbilstoši savai kompetencei, ir tiesības:

3.1.1. pieprasīt, lai persona pārtrauc likumpārkāpumu vai citu rīcību, kas traucē sabiedrisko kārtību un policijas darbinieka pilnvaru realizāciju, kā arī pielietot pret likumpārkāpēju paredzētos piespiedu līdzekļus;

3.1.2. pārbaudīt personu apliecinošus dokumentus personām, kuras tiek turētas aizdomās par likumpārkāpumu izdarīšanu, kā arī pārbaudīt citus dokumentus, kas nepieciešami to tiesību normu ievērošanas pārbaudei, kuru izpildes kontrole un uzraudzība uzdota policijai;

3.1.3. izsaukt uz Pašvaldības policijas iestādi jebkuru personu sakarā ar lietām un materiāliem, kuru izskatīšana ir Pašvaldības policijas kompetencē;  ja pēc izsaukuma šīs personas bez attaisnojoša iemesla neierodas, likumdošanas aktos paredzētajos gadījumos un noteiktajā kārtībā veikt viņu piespiedu atvešanu;

3.1.4. atbilstoši savai kompetencei sastādīt administratīvo pārkāpumu protokolus; Latvijas Republikas normatīvajos aktos paredzētajos gadījumos un kārtībā nogādāt Pašvaldības policijas vai Valsts policijas iestādē likumpārkāpējus, veikt viņu personas apskati, mantu un dokumentu izņemšanu un apskati, administratīvi aizturēt likumpārkāpējus un veikt citus Latvijas Republikas normatīvajos aktos noteiktos pasākumus administratīvo pārkāpumu lietvedības nodrošināšanai, kā arī piemērot viņiem administratīvos sodus vai noteiktajā kārtībā nosūtīt protokolus pēc piekritības;

3.1.5. atbilstoši savai kompetencei sastādīt administratīvo pārkāpumu protokolus un paziņojumus un piemērot administratīvos sodus par transportlīdzekļu apstāšanās un stāvēšanas noteikumu neievērošanu, par ūdens satiksmes drošības noteikumu neievērošanu iekšējos ūdeņos un par atpūtas kuģu reģistrācijas noteikumu neievērošanu;
(RD 16.06.2009. nolikuma Nr.155 redakcijā)

3.1.6. aizturēt militārpersonas, kuras izdarījušas likumpārkāpumus, un, ņemot vērā pārkāpuma raksturu, nodot tās Nacionālajiem bruņotajiem spēkiem vai arī Valsts policijas iestādei;
(RD 16.06.2009. nolikuma Nr.155 redakcijā)

3.1.7. aizturēt un līdz nodošanai kompetentām iestādēm turēt speciāli iekārtotās telpās personas, kuras izvairās no kriminālsoda izciešanas, administratīvā aresta vai apcietinājuma; ja pašvaldības policijas rīcībā šādu speciāli iekārtotu telpu nav, minētās personas nogādājamas Valsts policijas iestādē;

3.1.8. aizturēt personas līdz 16 gadu vecumam, kuras patvaļīgi pametušas dzīvesvietu vai bērnu aprūpes un audzināšanas iestādi, līdz nodošanai vecākiem, aizbildņiem vai bērnu aprūpes un audzināšanas iestādei;

3.1.9. aizturēt līdz nodošanai kompetentām iestādēm personas, kuras pārkāpušas ārvalstnieku un bezvalstnieku ieceļošanas, uzturēšanās, izceļošanas un tranzīta noteikumu prasības;
3.1.10. nogādāt ārstniecības iestādē vai mājoklī personas, kuras alkohola, toksisko, psihotropo vai narkotisko vielu lietošanas rezultātā zaudējušas spēju patstāvīgi pārvietoties vai orientēties vai kuras var nodarīt kaitējumu apkārtējiem vai pašas sev. Ja tas nav iespējams, nogādāt šīs personas Pašvaldības policijas iestādē un turēt tur speciāli iekārtotās telpās līdz atskurbšanai, bet ne ilgāk par 12 stundām;

3.1.11. pamatojoties uz rakstveida pieteikumu, aizturēt personas, kuras atrodas mājoklī alkohola, toksisko, psihotropo vai narkotisko vielu iespaidā un var nodarīt kaitējumu sev vai apkārtējiem cilvēkiem, kā arī tad, ja apkārtējie cilvēki baidās palikt vienatnē ar šādu personu un nav cita pamata tās aizturēšanai; turēt šādas personas Pašvaldības policijas telpās līdz nogādāšanai ārstniecības iestādē atskurbšanai vai līdz apstākļu noskaidrošanai;

3.1.12. aizturēt un nogādāt ārstniecības iestādē vai uz mājokli personas, kurām ir nepārprotami psihiski traucējumi un kuras ar savām darbībām rada acīm redzamas briesmas sev vai apkārtējiem cilvēkiem;
(RD 16.06.2009. nolikuma Nr.155 redakcijā)

3.1.13. nogādāt ārstniecības iestādē personas, kuras mēģinājušas izdarīt pašnāvību; ja šīm personām nav nepieciešama medicīniskā palīdzība, turēt tās Pašvaldības policijas iestādē līdz notikušā apstākļu noskaidrošanai, bet ne ilgāk par                 3 stundām; 

(RD 16.06.2009. nolikuma Nr.155 redakcijā)

3.1.14. uz laiku ierobežot vai pārtraukt transportlīdzekļu vai gājēju satiksmi ielās un uz ceļiem, kā arī personu iekļūšanu atsevišķās vietās vai objektos un izkļūšanu no tiem, ja tas saistīts ar sabiedrības drošību, personu dzīvību un veselību, mantas vai īpašuma aizsardzību, kā arī izmeklēšanu;

3.1.15. likumā noteiktajos gadījumos un kārtībā apsekot personas, lai konstatētu, vai šīs personas ir lietojušas alkoholu, toksiskās, psihotropās vai narkotiskās vielas, vai arī nosūtīt tās apsekošanai vai ekspertīzes izdarīšanai uz ārstniecības iestādēm, ja nepieciešams atzinums, lai apstiprinātu vai atspēkotu likumpārkāpuma faktu un objektīvi izskatītu lietu par likumpārkāpuma izdarīšanu;

3.1.16. apturēt transportlīdzekli un izdarīt tā apskati, ja ir pamats domāt, ka transportlīdzekļa vadītājs pārkāpis ceļu satiksmi reglamentējošo normatīvo aktu prasības vai transportlīdzeklis tiek izmantots likumpārkāpuma izdarīšanā; aizliegt lietot transportlīdzekļus, kuru tehniskais stāvoklis apdraud transporta satiksmes drošību; atstādināt no transportlīdzekļu vadīšanas personas, kuras ir alkohola reibumā, narkotisko vai citu apreibinošo vielu iespaidā, kā arī personas, kurām nav dokumentu par konkrētā transportlīdzekļa lietošanas vai attiecīgās kategorijas transportlīdzekļa vadīšanas tiesībām; nogādāt transportlīdzekli policijas iestādē nepieciešamās pārbaudes veikšanai, ja ir izsludināta tā meklēšana vai ir pamats domāt, ka ir nelikumīgi nomainīti vai viltoti transportlīdzekļa reģistrācijas dokumenti, valsts reģistrācijas numura zīme vai transportlīdzekļa agregātu numuri, vai nav transportlīdzekļa reģistrācijas vai īpašuma tiesības apliecinoša dokumenta, vai citādi nav iespējams konstatēt transportlīdzekļa lietošanas likumību;
(RD 16.06.2009. nolikuma Nr.155 redakcijā)

3.1.17. ierobežot vai aizliegt remontdarbu un celtniecības darbu, kā arī citu darbu veikšanu uz ielām un ceļiem, ja netiek ievērotas prasības sabiedrības drošības un transporta satiksmes drošības garantēšanai;

3.1.18. izņemt priekšmetus, izstrādājumus un vielas, kuru izgatavošana, iegādāšanās, glabāšana vai realizēšana ir aizliegta ar likumu vai kuras tiek glabātas bez atļaujas (ja saskaņā ar likumu tāda nepieciešama), kā arī izņemt dokumentus ar viltojuma pazīmēm;

3.1.19. steidzamos gadījumos ar transportlīdzekļa vadītāja piekrišanu izmantot fiziskām vai juridiskām personām piederošus transportlīdzekļus (izņemot ārvalstu diplomātisko, konsulāro un citu pārstāvniecību transportlīdzekļus, starptautisko organizāciju transportlīdzekļus, kā arī speciālos transportlīdzekļus) braukšanai uz notikuma vietu vai personu nogādāšanai ārstniecības iestādēs (ja tām steidzami nepieciešama medicīniskā palīdzība), kā arī tādu personu vajāšanai, kuras izdarījušas noziegumus, un aizturēto neatliekamai nogādāšanai policijas iestādē;

3.1.20. amata pildīšanas vajadzībām bez atlīdzības izmantot fiziskām un juridiskām personām piederošus vietējo sakaru līdzekļus;

3.1.21. bez atlīdzības izmantot valsts un pašvaldību plašsaziņas līdzekļus, lai noskaidrotu noziedzīga nodarījuma izdarīšanas apstākļus un personas, kuras to izdarījušas, meklētu noziedzniekus un bez vēsts pazudušos, kā arī veiktu likumpārkāpumu profilaksi;

3.1.22. izmantot citas normatīvajos aktos noteiktās tiesības.

3.1.22.1 apturēt atpūtas kuģi un izdarīt tā apskati, ja ir pamats domāt, ka vadītājs pārkāpis noteikumus par kuģošanas līdzekļu satiksmi iekšējos ūdeņos; veikt pārbaudi, ja ir konstatēts, ka kuģošanas līdzeklis vai tā motors izsludināts meklēšanā, vai rodas pamatotas aizdomas, ka kuģošanas līdzekļa identifikācijas numurs, motora numurs, reģistrācijas dokumenti vai personas vadītāja apliecība ir viltoti; atstādināt no atpūtas kuģa vadīšanas personu, kura ir alkoholisko, narkotisko, psihotropo, toksisko, citu apreibinošo vielu vai arī reakcijas ātrumu un uzmanību samazinošu medikamentu ietekmē vai ir tādā slimības vai noguruma pakāpē, ka tas var ietekmēt vadītāja darbspēju un ūdens satiksmes drošību; atstādināt no atpūtas kuģa vadīšanas personu, kurai nav dokumentu, kas apliecina kuģošanas līdzekļa reģistrāciju (ja attiecīgais kuģošanas līdzeklis ir jāreģistrē), vai attiecīgā kuģošanas līdzekļa vadītāja apliecības (ja tāda ir nepieciešama); aizliegt izmantot atpūtas kuģi, kas nav tehniskā kārtībā, nav apgādāts ar nepieciešamo aprīkojumu un glābšanas līdzekļiem, kā arī atpūtas kuģi, kuru nepieciešams reģistrēt un kuram nav šim nolūkam paredzētajās vietās norādītas valsts reģistrācijas numura zīmes vai nosaukums; ja nepieciešams, nogādāt atpūtas kuģi tuvākajā atpūtas kuģiem paredzētajā piestātnē, ja ir konstatēts, ka kuģošanas līdzekļa vadītājs nav ievērojis noteikumus par kuģošanas līdzekļa satiksmi iekšējos ūdeņos.
(RD 16.06.2009. nolikuma Nr.155 redakcijā)

(Ar grozījumiem, kas izdarīti ar RD 10.03.2005. nolikumu Nr.124 un 24.01.2006. nolikumu Nr.37)

3.2. Pašvaldības policijas darbiniekam saskaņā ar Latvijas Republikas likuma „Par policiju” 13. pantu un 19. panta sesto daļu, pildot dienesta pienākumus, ir tiesības lietot fizisku spēku, speciālos cīņas paņēmienus, speciālos līdzekļus (sasiešanas līdzekļus, roku dzelžus, stekus, elektrošoka ierīces un gāzes baloniņus) un speciālos transportlīdzekļus, kā arī izmantot dienesta suņus un zirgus tādā pašā kārtībā, kāda noteikta Valsts policijas darbiniekam.
(RD 16.06.2009. nolikuma Nr.155 redakcijā)

3.3. Pašvaldības policijas darbiniekam ir tiesības Latvijas Republikas iekšlietu ministra noteiktajā kārtībā saņemt, glabāt un nēsāt šaujamieročus un Latvijas Republikas likuma “Par policiju” 14. pantā noteiktajā kārtībā un paredzētajās situācijās pielietot tos.

4. Pašvaldības policijas darba organizācija

4.1. Pašvaldības policijas darbība tiek organizēta atbilstoši tās pamatstruktūrai, ievērojot policijas darba organizācijas pamatprincipus.

4.2. (Svītrots ar RD 24.01.2006. nolikumu Nr.37)
4.3. Pašvaldības policijas darbu vada tās priekšnieks, kurš ir tieši pakļauts Rīgas domes priekšsēdētājam. 

4.4. Pašvaldības policijas priekšnieks:

4.4.1. veic Pašvaldības policijas vispārējo vadību un personīgi atbild par tās uzdevumu izpildi, nosaka darba organizācijas un darbības prioritāros virzienus;

4.4.2. atbilstoši Rīgas pilsētas pašvaldības darbinieku darba samaksas nolikumam nosaka un apstiprina Pašvaldības policijas struktūru, darbinieku skaitu un darba algas; apstiprina struktūrvienību reglamentus un darba instrukcijas;

4.4.3. realizē vienotu personāla politiku, Latvijas Republikas normatīvajos aktos noteiktajā kārtībā pieņem darbā un atlaiž no darba Pašvaldības policijas darbiniekus, nosaka darbinieku pienākumus, apstiprina amatu aprakstus;

4.4.4. nosaka Pašvaldības policijas saimnieciskās darbības virzienus apstiprinātās budžeta tāmes ietvaros, atbilstoši rīkojas ar Pašvaldības policijas finanšu līdzekļiem, nodrošina Pašvaldības policijas materiālo vērtību saglabāšanu;

4.4.5. izdod rīkojumus un dod norādījumus, izsniedz pilnvaras, slēdz līgumus un kontrolē to izpildi;

4.4.6. pārstāv Pašvaldības policijas intereses attiecībās ar valsts un pašvaldības institūcijām, citām iestādēm, organizācijām Latvijas Republikā un ārvalstīs.

(Ar grozījumiem, kas izdarīti ar RD 10.03.2005. nolikumu Nr.124; RD 16.06.2009. nolikumu Nr.155)
4.5. Pašvaldības policijas priekšniekam ir vietnieks, kura amata pienākumus nosaka Pašvaldības policijas priekšnieks.
(RD 01.12.2009. nolikuma Nr.32 redakcijā)
4.6. Pašvaldības policijas priekšnieku un viņa vietnieku ieceļ amatā Rīgas dome pēc tam, kad saņemta Latvijas Republikas iekšlietu ministra rakstveida piekrišana attiecīgās kandidatūras apstiprināšanai. Par Pašvaldības policijas priekšnieku un viņa vietnieku var apstiprināt Latvijas Republikas pilsoņus, kuriem ir augstākā juridiskā izglītība, ne mazāk kā 5 gadu darba stāžs vadošos amatos Pašvaldības policijā, Valsts policijā, valsts drošības vai citās tiesībaizsardzības institūcijās.
(RD 01.12.2009. nolikuma Nr.32 redakcijā)
4.7. Rīgas dome atbrīvo no amata Pašvaldības policijas priekšnieku un viņa vietnieku likumā paredzētajā kārtībā pēc savas iniciatīvas vai saskaņā ar Latvijas Republikas iekšlietu ministra pieprasījumu, ko Rīgas dome izskata ne vēlāk kā septiņu dienu laikā pēc saņemšanas.
(RD 01.12.2009. nolikuma Nr.32 redakcijā)
4.8. Pašvaldības policijas darbu reglamentē darba kārtības noteikumi, kurus apstiprina Pašvaldības policijas priekšnieks, un citi normatīvie akti.

(Ar grozījumiem, kas izdarīti ar RD 10.03.2005. nolikumu Nr.124)

4.9. Pašvaldības policijas sastāvā esošās struktūrvienības darbojas saskaņā ar šo struktūrvienību reglamentiem, kurus apstiprina Pašvaldības policijas priekšnieks.

(Ar grozījumiem, kas izdarīti ar RD 10.03.2005. nolikumu Nr.124)

4.10. Pašvaldības policijas struktūrā ietilpst:  

4.10.1. Pašvaldības policijas vadība un struktūrvienības organizatoriskās, finansiāli saimnieciskās, kā arī profesionālās darbības koordinācijas, kontroles un uzskaites funkciju nodrošināšanai;

4.10.2. Pašvaldības policijas teritoriālās pārvaldes ar atbalsta nodaļām administratīvās  prakses un sabiedriskās kārtības sargāšanas un nodrošināšanas funkciju izpildei attiecīgajā administratīvajā teritorijā;

4.10.3. Pašvaldības policijas specializētās struktūrvienības.

(Ar grozījumiem, kas izdarīti ar RD 10.03.2005. nolikumu Nr.124)

4.11. Pašvaldības policijas darbinieki viņu rīcībā esošos šaujamieročus glabā speciāli šim nolūkam ierīkotā telpā dežurējošo darbinieku diennakts apsardzē.

(RD 10.03.2005. nolikuma Nr.124 redakcijā; RD 16.06.2009. nolikumu Nr.155)

4.12. Pašvaldības policijas darbiniekiem ir pienākums amata vajadzībām izsniegtos roku dzelžus, sasiešanas līdzekļus, stekus, elektrošoka ierīces un gāzes baloniņus glabāt viņu dzīvesvietā atbilstoši to glabāšanas noteikumiem.
(RD 16.06.2009. nolikuma Nr.155 redakcijā)

4.13. Pašvaldības policijas darbinieki, kuri ieņem tos amatus, kam noteikta amata pakāpe, savus amata pienākumus pilda Latvijas Republikas iekšlietu ministra apstiprinātā vienota parauga formas tērpā ar amata pakāpei atbilstošām atšķirības zīmēm un formas tērpam piestiprinātu policista personas identifikācijas zīmi atbilstoši Pašvaldības policijas formas tērpa nolikuma prasībām.
(RD 16.06.2009. nolikuma Nr.155 redakcijā)

4.14. Pildot darba pienākumus formas tērpā, Pašvaldības policijas darbiniekiem ir tiesības izmantot Rīgas sabiedrisko transportu bez maksas. 

4.15. Veicot atsevišķus uzdevumus, kas nepieciešami Pašvaldības policijas pamatfunkciju izpildei, Pašvaldības policijas darbinieki ar attiecīgās struktūrvienības vadītāja atļauju amata pienākumus var pildīt civiltērpā.

(Ar grozījumiem, kas izdarīti ar RD 24.01.2006. nolikumu Nr.37)

4.16. Formas tērps un darba pienākumu pildīšanai nepieciešamais materiāli tehniskais nodrošinājums Pašvaldības policijas darbiniekiem tiek izsniegts bez maksas. Pašvaldības policijas darbinieks, izbeidzot darba tiesiskās attiecības, atmaksā izsniegtā formas tērpa atlikušo vērtību Pašvaldības policijas priekšnieka noteiktajā kārtībā un apmērā.
(RD 16.06.2009. nolikuma Nr.155 redakcijā)

4.17. Pašvaldības policijas darbiniekam, pildot amata pienākumus, ir klāt vienota parauga amata apliecība, kuru izsniedz Pašvaldības policijas priekšnieks. Pašvaldības policijas darbinieka amata apliecībai ir šādi rekvizīti:

4.17.1. Pašvaldības policijas darbinieka vārds, uzvārds;

4.17.2. Pašvaldības policijas darbinieka personas kods (šifrētā veidā);

4.17.3. Pašvaldības policijas darbinieka amata nosaukums;

4.17.4. Pašvaldības policijas darbinieka fotogrāfija;

4.17.5. Pašvaldības policijas zīmoga nospiedums;

4.17.6. atzīme par šaujamieroča nēsāšanas tiesībām.

(Ar grozījumiem, kas izdarīti ar RD 24.01.2006. nolikumu Nr.37)

4.18. Pašvaldības policijas darbinieki ir tiesīgi Rīgas administratīvajā teritorijā ārpus amata pienākumu veikšanas laika, uzrādot amata apliecību, izmantot šajā nolikumā paredzētās tiesības, ja tas nepieciešams Pašvaldības policijas pienākumu izpildei.

(Ar grozījumiem, kas izdarīti ar RD 24.01.2006. nolikumu Nr.37)

5. Personālsastāvs

5.1. Pašvaldības policijas darbinieki ir: 

5.1.1. amatpersonas, kuras ieņem noteiktu amatu Pašvaldības policijā (ar atbilstošu amata pakāpi), ir nokārtojušas atestācijas pārbaudījumus un devušas zvērestu;

5.1.2. amatpersonas un darbinieki, kuri savus darba pienākumus Pašvaldības policijā pilda, neieņemot amata pakāpi.
(RD 16.06.2009. nolikuma Nr.155 redakcijā)

5.2. Pašvaldības policijas darbinieka amatā pieņem Latvijas Republikas pilsoņus no 18 gadu vecuma, kuri pārvalda valsts valodu un kuri, ņemot vērā viņu izglītību, profesionālās un personiskās īpašības, fizisko sagatavotību un veselības stāvokli, ir spējīgi pildīt un brīvprātīgi vēlas pildīt Pašvaldības policijā veicamos pienākumus
(RD 24.01.2006. nolikuma Nr.37 redakcijā)

5.3. Pašvaldības policijas struktūrvienību priekšniekus un viņu vietniekus apstiprina amatā Pašvaldības policijas priekšnieks. Par Pašvaldības policijas struktūrvienības priekšnieku un viņa vietnieku var apstiprināt Latvijas Republikas pilsoņus, kuriem ir struktūrvienības darbības sfērai atbilstoša augstākā izglītība, ne mazāk kā 5 gadu darba stāžs Pašvaldības policijas, Valsts policijas, valsts drošības vai citu tiesībaizsardzības institūciju amatos.

(Ar grozījumiem, kas izdarīti ar RD 10.03.2005. nolikumu Nr.124)

5.4. Pašvaldības policijas darbinieka amatā nepieņem personas, kuras agrāk sodītas par tīšiem noziedzīgiem nodarījumiem.

(Ar grozījumiem, kas izdarīti ar RD 24.01.2006. nolikumu Nr.37)

5.5. (Svītrots ar RD 16.06.2009. nolikumu Nr.155)
5.6. Pašvaldības policijas darbinieka amata kandidātam, stājoties amatā, Pašvaldības policija nodrošina sākotnējo profesionālo apmācību. Personas ar profesionālo vidējo (juridisko) vai augstāko juridisko izglītību var pieņemt Pašvaldības policijas darbinieka amatā bez sākotnējās profesionālās apmācības kursa apgūšanas.

(Ar grozījumiem, kas izdarīti ar RD 24.01.2006. nolikumu Nr.37)

5.7. Pašvaldības policijas darbinieku apstiprina amatā un izsniedz Pašvaldības policijas darbinieka amata apliecību pēc sekmīgas atestācijas pārbaudījumu nokārtošanas. 

(Ar grozījumiem, kas izdarīti ar RD 24.01.2006. nolikumu Nr.37)

5.8. Pašvaldības policijas darbinieki, stājoties amatā, dod šādu zvērestu: “Es, (vārds, uzvārds), zvēru būt uzticīgs Latvijas Republikai, pildīt Latvijas Republikas Satversmi, likumus un Rīgas pašvaldības lēmumus, apņemos godprātīgi veikt man uzticētā amata pienākumus, kalpot Rīgas iedzīvotājiem un visai Latvijas tautai, netaupot spēkus un, ja vajadzīgs, arī dzīvību viņu labā”. Pašvaldības policijas darbinieku zvēresta došanas kārtību nosaka Pašvaldības policijas priekšnieks.

(Ar grozījumiem, kas izdarīti ar RD 24.01.2006. nolikumu Nr.37)

5.9. Pašvaldības policijas darbiniekus, izņemot Pašvaldības policijas priekšnieku un viņa vietnieku, apstiprina amatā un atlaiž no amata Pašvaldības policijas priekšnieks.
(RD 01.12.2009. nolikuma Nr.32 redakcijā)
5.10. Pašvaldības policijas darbinieks, stājoties amatā, slēdz ar Pašvaldības policiju rakstveida darba līgumu. 

5.11. Visi Pašvaldības policijas darbinieki, kuri ieņem amatus, kam noteikta amata pakāpe:

5.11.1.vienu reizi divos gados iziet (kārto) kārtējo atestāciju;

5.11.2.vienu reizi gadā kārto ieskaiti par šaujamieroču un speciālo līdzekļu pielietošanas nosacījumiem;

5.11.3.divas reizes gadā kārto ieskaiti praktiskajā šaušanā;

5.11.4.vienu reizi gadā kārto pārbaudi par vispārējās un speciālās fiziskās sagatavotības atbilstību noteiktajiem kritērijiem un sagatavotības līmeni speciālo līdzekļu un pašaizsardzības paņēmienu pielietošanā.
(RD 16.06.2009. nolikuma Nr.155 redakcijā)

5.12. (Svītrots ar RD 24.01.2006. lēmumu Nr.37) 

5.13. Pašvaldības policijas darbinieki patstāvīgi paaugstina savu profesionālo kvalifikāciju. Pašvaldības policija, Rīgas domes apstiprinātā budžeta ietvaros, sniedz atbalstu Pašvaldības policijas darbinieku profesionālajā apmācībā, kvalifikācijas paaugstināšanā. 

(Ar grozījumiem, kas izdarīti ar RD 10.03.2005. nolikumu Nr.124; RD 16.06.2009. nolikumu Nr.155)

6. Tiesiskā un sociālā aizsardzība

6.1. Pašvaldības policijas darbinieks ir valsts varas un pašvaldības pārstāvis, kura godu, cieņu, dzīvību un veselību no apdraudējumiem aizsargā Latvijas Republikas likumi, kas reglamentē arī profesionālā riska tiesiskos nosacījumus. Pašvaldības policijas darbinieku tiesisko aizsardzību, darbības garantijas un atbildību nosaka Latvijas Republikā spēkā esošie normatīvie akti.

(Ar grozījumiem, kas izdarīti ar RD 24.01.2006. nolikumu Nr.37)

6.2. Papildus vispārējām Pašvaldības policijas darbinieku darbības drošības un sociālo garantiju normām Rīgas dome Pašvaldības policijas darbiniekiem var paredzēt plašākas sociālās garantijas un darba atzinības formas.

6.3. Pašvaldības policijas priekšnieks piešķirtā budžeta ietvaros, ievērojot normatīvo aktu prasības, lemj par prēmiju, piemaksu un pabalstu piešķiršanu Pašvaldības policijas darbiniekiem.
(RD 16.06.2009. nolikuma Nr.155 redakcijā)

7. Pašvaldības policijas manta un finanšu līdzekļi

7.1. Pašvaldības policijas manta ir Rīgas pašvaldības manta, kas atrodas Pašvaldības policijas valdījumā. Pašvaldības policija ar mantu drīkst rīkoties tikai atbilstoši likumos, Ministru kabineta noteikumos, nolikumos un citos normatīvajos aktos, kā arī Rīgas domes pieņemtajos normatīvajos aktos noteiktajiem mērķiem un tajos paredzētajā kārtībā.
(Ar grozījumiem, kas izdarīti ar RD 16.06.2009. nolikumu Nr.155)
7.2. Pašvaldības policijai atbilstoši apstiprinātajam budžetam ir tiesības likumā noteiktajā kārtībā iegādāties savu uzdevumu veikšanai nepieciešamo mantu un segt citus izdevumus.

7.3. Pašvaldības policijai ir tiesības normatīvajos aktos noteiktajā kārtībā atsavināt tās valdījumā un turējumā esošo kustamo mantu. Līdzekļus, kas iegūti kustamās mantas atsavināšanas rezultātā, ieskaita Rīgas pilsētas pašvaldības budžetā.
(RD 16.06.2009. nolikuma Nr.155 redakcijā)

7.4. Pašvaldības policijas uzdevumu veikšanai nepieciešamo finanšu līdzekļu apmēru nosaka ikgadējā budžetā, kuru apstiprina Rīgas dome.

7.5. Pašvaldības policijas finanšu līdzekļus veido:

7.5.1. Rīgas pašvaldības dotācijas no vispārējiem un citiem ieņēmumiem;

7.5.2. ieņēmumi no Pašvaldības policijas sniegtajiem maksas pakalpojumiem;

7.5.3. citi Pašvaldības policijas ieņēmumi;

7.5.4. ārvalstu finansiālās palīdzības līdzekļi;

7.5.5. (Svītrots ar RD 24.01.2006. lēmumu Nr.37)
7.6. (Svītrots ar RD 10.03.2005. nolikumu Nr.124)

7.7. Pašvaldības policijas priekšnieks rīkojas ar Pašvaldības policijas finanšu līdzekļiem atbilstoši apstiprinātajam Pašvaldības policijas budžetam. 

(Ar grozījumiem, kas izdarīti ar RD 16.06.2009. nolikumu Nr.155)
8. Pašvaldības policijas maksas pakalpojumi

8.1. Pašvaldības policija ir tiesīga sniegt fiziskām un juridiskām personām pašvaldības noteiktos maksas pakalpojumus.

(Ar grozījumiem, kas izdarīti ar RD 10.03.2005. nolikumu Nr.124)

8.2. Maksas pakalpojumu izcenojumus apstiprina Rīgas dome un tie nevar pārsniegt Pašvaldības policijas izdevumus, kuri saistīti ar šo pakalpojumu sniegšanu.

9. Darbības kontrole un uzraudzība

9.1. Pašvaldības policija ir Rīgas domes Drošības, kārtības un korupcijas novēršanas jautājumu komitejas kontrolē. Pašvaldības policija iesniedz finanšu pārskatus un atskaites Rīgas domes Finanšu departamentam. 

(RD 01.12.2009. nolikuma Nr.32 redakcijā)
9.2. Attiecīgās valsts institūcijas Latvijas Republikas normatīvajos aktos noteiktajā kārtībā kontrolē, kā Pašvaldības policijā tiek ievērotas  normatīvo aktu prasības  konkrētās sfērās.

(RD 10.03.2005. nolikuma Nr.124 redakcijā)

9.3. Latvijas Republikas ģenerālprokurors un viņa pakļautībā esošie prokurori veic uzraudzību pār likumības ievērošanu Pašvaldības policijā.

10. Pašvaldības policijas darbības tiesiskuma 

nodrošināšana un pārskatu sniegšana

(Nodaļas teksts  RD 24.01.2006.  nolikuma Nr.37 redakcijā)

10.1. Pašvaldības policijas darbības tiesiskumu nodrošina Pašvaldības policijas priekšnieks un Pašvaldības policijas darbinieki atbilstoši amata aprakstos un darba līgumos noteiktajai kompetencei.

10.2. Pašvaldības policijas darbinieka izdoto administratīvo aktu privātpersona apstrīd pie Pašvaldības policijas attiecīgās struktūrvienības priekšnieka. Lēmumu par apstrīdēto administratīvo aktu privātpersona pārsūdz Administratīvajā rajona tiesā. 

10.3. Pašvaldības policijas struktūrvienības priekšnieka izdoto administratīvo aktu privātpersona apstrīd pie Pašvaldības policijas priekšnieka. Lēmumu par apstrīdēto administratīvo aktu privātpersona pārsūdz Administratīvajā rajona tiesā. 

10.4. Pašvaldības policijas priekšnieka izdoto administratīvo aktu privātpersona apstrīd pie Rīgas domes priekšsēdētāja. Lēmumu par apstrīdēto administratīvo aktu privātpersona pārsūdz Administratīvajā rajona tiesā.

10.5. Šī nolikuma 10.2., 10.3., 10.4.punktā minēto amatpersonu faktisko rīcību apstrīd un pārsūdz tāpat kā administratīvo aktu, ja Administratīvā procesa likums nenosaka, ka faktisko rīcību var uzreiz pārsūdzēt Administratīvajā rajona tiesā.  

10.6. Pašvaldības policija reizi gadā iesniedz Rīgas domei pārskatu par Pašvaldības policijas funkciju izpildi un budžeta līdzekļu izlietojumu, kā arī normatīvajos aktos noteiktajā kārtībā sagatavo gada publisko pārskatu. Pašvaldības policija sniedz minēto informāciju arī Rīgas domes Drošības, kārtības un korupcijas novēršanas jautājumu komitejai. Pašvaldības policija normatīvajos aktos noteiktajā kārtībā iesniedz finanšu un gada pārskatus.
(RD 01.12.2009. nolikuma Nr.32 redakcijā)
Pārejas noteikumi

1. Ar šī nolikuma spēkā stāšanās brīdi atzīt par spēku zaudējušu Rīgas domes 26.09.2000. nolikumu Nr.97 “Rīgas pašvaldības policijas nolikums” un Rīgas domes 12.06.2001. nolikumu Nr.5 “Grozījumi Rīgas domes 26.09.2000. nolikumā Nr.97 “Rīgas pašvaldības policijas nolikums””.

2. Nolikums stājas spēkā nākamajā dienā pēc tā parakstīšanas.

3. Šī nolikuma 5.3.punkts attiecībā uz Pašvaldības policijas darbiniekiem, kuri līdz nolikuma spēkā stāšanās brīdim ieņem attiecīgos amatus, stājas spēkā 31.12.2007.

Domes priekšsēdētājs







      G.Bojārs

